**LĒMUMS**

Liepājā

|  |  |
| --- | --- |
| 2022.gada 15.septembrī |  Nr.343/13(prot. Nr.13, 17.§) |

Par zemes vienības Liepājā, Baznīcas ielā 7

daļas zemes nomas tiesības izsoles

rezultātu apstiprināšanu

Lai apstiprinātu izsoles rezultātus, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 32., 43. un 44.punktu, Liepājas valstspilsētas pašvaldības domes 2022.gada 21.jūlija lēmumu Nr.294/11 "Par nekustamā īpašuma, zemes vienības Liepājā, Baznīcas ielā 7, daļas zemes nomas tiesības izsoli", nekustamā īpašuma - zemes vienības Liepājā, Baznīcas ielā 7, daļas zemes nomas tiesības izsoles noteikumu 7.2.punktu, izskatot akciju sabiedrības "Latvenergo" 2022.gada 5.augustā pulksten 16.19 iesniegto pieteikumu zemes vienības Liepājā, Baznīcas ielā 7, daļas zemes nomas tiesības izsolei, Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 22.augusta lēmumu zemes nomas tiesības izsoles protokolā (sēdes protokols Nr.14, 1.#) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 8.septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Apstiprināt nekustamā īpašuma, zemes vienības Liepājā, Baznīcas ielā 7 (kadastra apzīmējums 1700 033 0069) daļas 10 kv.m platībā, zemes nomas tiesības 2022.gada 22.augusta izsoles rezultātus.

2. Uzdot Liepājas pilsētas pašvaldības iestādei "Nekustamā īpašuma pārvalde" veikt nepieciešamās darbības zemes nomas līguma noslēgšanai, tajā skaitā parakstīšanai, ar akciju sabiedrību "Latvenergo" (reģistrācijas Nr.40003032949; juridiskā adrese: Pulkveža Brieža iela 12, Rīga) par nekustamā īpašuma, zemes vienības Liepājā, Baznīcas ielā 7 daļas, zemes nomas tiesību uz 15 (piecpadsmit) gadiem, nosakot nosolīto nomas maksu 160 EUR (viens simts sešdesmit *euro*) gadā. Papildus nomas maksai nomnieks maksā valstī noteikto pievienotās vērtības nodokli.

3. Gadījumā, ja akciju sabiedrība "Latvenergo" 15 (piecpadsmit) dienu laikā no Liepājas valstspilsētas pašvaldības domes lēmuma pieņemšanas dienas zemes nomas līgumu neparaksta, šis lēmums un Liepājas valstspilsētas pašvaldības domes 2022.gada 21.jūlija lēmums Nr.294/11 "Par nekustamā īpašuma, zemes vienības Liepājā, Baznīcas ielā 7, daļas zemes nomas tiesības izsoli" zaudē spēku.

4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma 2.punkta izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam, Sabiedrisko attiecību un mārketinga daļai |